**บันทึกแนวทางการปฏิบัติที่ดี**

**ชื่อผลงาน การวิจัยเชิงบูรณาการตอบโจทย์ความต้องการของประเทศ**

**1. เจ้าของผลงาน** สาขาวิทยาศาสตร์ เชียงใหม่

**2. สังกัด** คณะวิทยาศาสตร์และเทคโนโลยีการเกษตร

**3. ชุมชนนักปฏิบัติ**  ด้านการผลิตบัณฑิต

 ☑ ด้านการวิจัย

 ด้านการพัฒนาสมรรถนะการปฏิบัติงาน

**4. ประเด็นความรู้ (สรุปลักษณะผลงานที่ประสบความสำเร็จ)**

 - โจทย์วิจัยและแรงบันดาลใจในการทำวิจัย

 - การขอทุนวิจัยและการปิดทุนวิจัย

 - การส่งผลงานตีพิมพ์ในวารสารวิชาการ

 - สังคมออนไลน์เกี่ยวกับงานวิจัย

**5. ความเป็นมา (ปัญหา วัตถุประสงค์ เป้าหมาย)**

 การทำวิจัยถือเป็นส่วนหนึ่งที่มีส่วนช่วยส่งเสริมการพัฒนาภาพรวมการทำงานให้มีศักยภาพมากขึ้น ทั้งยังเป็นส่วนสำคัญให้เกิดการพัฒนาการเรียนการสอนอย่างเป็นระบบ มีการบูรณาการ และมีความทันสมัยตลอดเวลา การวิจัยเชิงบูรณาการตอบโจทย์ความต้องการของประเทศนั้น จำเป็นต้องมีแนวทางการทำงานที่ชัดเจน มีการวางแผน และบริหารจัดการเวลาอย่างมีประสิทธิภาพ

 สาขาวิทยาศาสตร์ คณะวิทยาศาสตร์และเทคโนโลยีการเกษตร ได้ตระหนักถึงความสำคัญของการจัดการความรู้ จึงเห็นควรจัดโครงการจัดการองค์ความรู้ (KM) ด้านวิจัย หัวข้อ “การวิจัยเชิงบูรณาการตอบโจทย์ความต้องการของประเทศ” โดยเน้นการแลกเปลี่ยนองค์ความรู้ระหว่างบุคลากรภายในหน่วยงาน เพื่อพัฒนาประสิทธิภาพด้านการวิจัยให้มีคุณภาพมากขึ้น และรวบรวมองค์ความรู้ที่ได้เผยแพร่ออกสู่สาธารณชน

 วัตถุประสงค์

 1) เพื่อแลกเปลี่ยนองค์ความรู้ด้านการวิจัย

 2) เพื่อพัฒนาประสิทธิภาพด้านการวิจัย

**6. แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

 ใช้วิธีการจัดประชุมแลกเปลี่ยนความคิดเห็นระหว่างกันเพื่อหาแนวทางการปฏิบัติที่ดีร่วมกัน โดยมีการจัดประชุมแลกเปลี่ยนเรียนรู้ จำนวน 4 ครั้ง ดังบันทึกการเล่าเรื่องตามเอกสารแนบ

**7. ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

|  |  |  |
| --- | --- | --- |
| **ตัวชี้วัด** | **แผน** | **ผล** |
| เชิงปริมาณ จำนวนผู้เข้าร่วมโครงการ  | ไม่น้อยกว่าร้อยละ 90 | ร้อยละ 100 |
| เชิงคุณภาพ องค์ความรู้ด้านงานวิจัย  | 1 ด้าน | 1 ด้าน |
| เชิงเวลา การจัดโครงการเป็นไปตามแผนปฏิบัติงาน  | ไม่น้อยกว่าร้อยละ 90 | ร้อยละ 100 |
| เชิงค่าใช้จ่าย (บาท) การเบิกจ่ายเป็นไปตามแผน  | ไม่น้อยกว่าร้อยละ 90 | ร้อยละ 100 |

**8. ปัจจัยความสำเร็จ (สรุปเป็นข้อๆ)**

* สร้างแรงบันดาลใจด้านการวิจัยเพื่อการต่อสัญญาจ้างระยะยาว และตลอดอายุการทำงาน
* สร้างทีมวิจัย ร่วมกันทำวิจัยเพื่อโอกาสได้ทุนวิจัยสูง
* คิดโจทย์วิจัยเชิงบูรณาการ สร้างเครือข่าย ตอบโจทย์ชุมชน
* ควรดำเนินการตามแผนงานวิจัย และดำเนินการวิจัยล่วงหน้า เพื่อให้การวิจัยเป็นไปตามแผน และทันต่อการปิดทุนวิจัย
* ควรสร้างเครือข่ายวิจัยร่วมกับศาสตร์อื่น ๆ เลือกหัวข้อวิจัยให้อยู่ใน Trend ปัจจุบัน จะเพิ่มโอกาสได้ทุนวิจัยสูง
* ควรแบ่งสัดส่วนผลงานให้ชัดเจนตั้งแต่เริ่มแรก ควรมีส่วนร่วมในงานร้อยละ 50 ขึ้นไป เป็นชื่อแรกหรือ Corresponding Author และหนึ่งผลงานไม่ควรมีผู้เขียนเกินกว่า 4 ท่าน
* ใช้ฐานข้อมูล Scimago Journal & Country Rank (SJR) ในการค้นหาวารสารตีพิมพ์
* ควรส่งผลงานตีพิมพ์ในสาขาเฉพาะทาง โดยเริ่มจากตีพิมพ์ใน proceeding หรือวารสารในฐาน TCI
* การขอตำแหน่งทาวิชาการจะใช้การกำหนดคุณภาพของผลงานประเมินโดย Grading
* แนะนำการใช้งาน Research gate ซึ่งเป็นสังคมออนไลน์เกี่ยวกับงานวิจัย

**9. ปัญหาอุปสรรคและข้อเสนอแนะ แนวทางการพัฒนาต่อไป**

เนื่องด้วยเกิดสถานการณ์การแพร่ระบาดไวรัสโควิด 19 จึงจำเป็นต้องงดจัดประชุมหลังช่วงเดือนมีนาคม การประชุมจึงไม่สามารถจัดต่อเนื่องได้ทุกเดือน โดยเริ่มจัดประชุมต่ออีกครั้งหลังจากสถานการณ์การแพร่ระบาดไวรัสโควิด 19 ได้คลี่คลายลง

 ควรมีโครงการวิจัยแบบบูรณาการภายในสาขาวิทยาศาสตร์ เชียงใหม่ โดยนำศาสตร์ทางด้านวิทยาศาสตร์ (เคมี ชีววิทยา ฟิสิกส์) และคณิตศาสตร์ บูรณาการร่วมกันสร้างเป็นงานวิจัยในอนาคต

**ภาพกิจกรรม**



